Apple a prezentat noile modele ale tabletelor din seriile iPad Air şi iPad Pro 2024: ecrane OLED, procesor M4, Pencil Pro
Apple a prezentat, după un an de pauză, noile modele ale tabletelor din seriile iPad Air şi iPad Pro. Noul iPad Air beneficiază de un nou design, inspirat de la iPad Pro.
Acesta este construit din aluminiu şi va fi disponibil în patru culori - albastru, violet, „starlight” şi „space gray”.
Potrivit News.ro, tableta iPad Air va fi disponibilă în două dimensiuni, cu ecrane de 11 inch şi 13 inch.
Preţurile noului iPad Air încep de la 600 de dolari pentru versiunea cu ecran de 11 inch şi stocare de 128GB. Versiunea cu ecran 13 inch va costa începând de la 800 de dolari.
Dotat cu cip M2, noul iPad Air vor fi comercializat şi versiuni cu stocare de 256GB, 512GB şi 1TB.
Versiunea de top a tabletelor Apple, iPad Pro, trece direct de la un cip M2 la un M4, despre care compania spune că aduce un spor de performanţă de 50% în cazul procesorului.
Şi iPad Pro va avea două dimensiuni - cu ecrane de 11 inch respectiv 13 inch - ambele de tip OLED, cu HDR.
Noul iPad Pro va costa începând de la 1.000 de dolari în cazul versiunii de 11 inch şi de la 1.200 de dolari în cazul celor de 13 inch.